Suid-Afrikaanse nasionale vrouerugbyspan

Die **Suid-Afrikaanse nasionale vrouerugbyspan** (oftewel *Vroue-Springbokke*; Engels: *Springbok Women*) is die nasionale vrouerugbyspan wat Suid-Afrika in internasionale wedstryde (toetswedstryde) verteenwoordig. Die span se bynaam is ontleen aan die springbok, die nasionale dier van Suid-Afrika. Rugby is een van Suid-Afrika se nasionale sportsoorte en die nasionale span word deur die Suid-Afrikaanse Rugbyunie (SARU) geadministreer.

Suid-Afrika het in 2004 sy eerste toetswedstryd teen Wallis gespeel. Suid-Afrika se belangrikste internasionale verskyning is tydens die vierjaarlikse vrouerugbywêreldbekertoernooi wat sedert 1991 beslis word. Suid-Afrika het tot dusver vir vyf van die tien toernooie gekwalifiseer en tydens die 2025-toernooi met die Kwarteindstryd hul beste prestasie behaal. Sedert 2019 neem Suid-Afrika aan die jaarlikse Afrikakampioenskap deel en het al die toernooie beklink. Die Suid-Afrikaanse nasionale vrouerugbyspan is tans (September 2025) tiende op Wêreldrugby se wêreldranglys gelys. Suid-Afrikaanse spelers dra tradisioneel groen-en-goud truie, wit broeke en groen-en-goud sokkies.

## Beheerliggaam 
Die beheerliggaam vir rugby in Suid-Afrika is die Suid-Afrikaanse Rugbyunie (SARU), tot in 2005 Suid-Afrikaanse Rugbyvoetbalunie (SARVU) genoem. Dit het in 1992 met die saamsmelting van die blanke Suid-Afrikaanse Rugbyraad en die multiëtniese Suid-Afrikaanse Rugbyunie ontstaan. Die Suid-Afrikaanse beheerliggaam kon in Julie dieselfde jaar aansluit by die Konfederasie van Afrikarugby (Engels: *Confederation of African Rugby*; Frans: *Confédération Africaine de Rugby*; nou Rugby Afrika) en is sedertdien by verre die vasteland se belangrikste beheerliggaam. Die belangrikste rugbyliga in Suid-Afrika is die Vrouepremierafdeling, waaraan agt spanne deelneem. Benede word die Vroue Eerste Afdeling tussen sewe spanne beslis.

Naas die amptelike nasionale span roep die SARU ook ander keurspanne byeen. Die Vroue-Blitsbokke is die Suid-Afrikaanse sewesrugbyspan. Kinders en jongmense word reeds op skool aan rugby bekend gestel en na gelang van hul belangstelling en talent begin hulle met hul afrigting. Elke Suid-Afrikaanse universiteit beskik oor ’n eie vrouerugbyspan wat aan die Varsityvrouebeker deelneem.

## Geskiedenis 
[duimnael|Suid-Afrika tydens die [Vrouerugbywêreldbeker 2014]]
In 2004 het die Suid-Afrikaanse nasionale vrouerugbyspan sy eerste toetswedstryd teen Wallis gespeel. Hulle het die Afrikakampioenskap vier keer gewen: in 2019, 2022, 2024 en 2025. In September 2022 het Suid-Afrika ná oorwinnings oor Japan en Spanje die elfde plek op Wêreldrugby se wêreldranglys behaal.

Tydens die Vrouerugbywêreldbeker 2025 het die Vroue-Springbokke ná ’n duidelike oorwinning oor die debutant Brasilië vir die eerste keer Italië geklop, gevolg deur ’n swak nederlaag teen Frankryk, waarmee die Suid-Afrikaners vir die eerste keer die kwarteindrondte gehaal het. Suid-Afrika het egter teen Nieu-Seeland vasgeval.

## Springboktrui 
Suid-Afrika speel in groen truie met ’n goue kraag, wit broeke en groen sokkies. Op die linker bors is die Suid-Afrikaanse Rugbyuniekenteken en op die regter bors die springbokkenteken geborduur. Geel/goud en groen is die nasionale sportkleure van Suid-Afrika en word ook op die landsvlag gebruik.

## Stadions 
Net soos ander vername rugbylande soos Frankryk, Ierland, Italië, Kanada, Nieu-Seeland, Skotland, die Verenigde State en Wallis beskik Suid-Afrika oor geen amptelike tuisstadion vir sy nasionale span nie. Die Suid-Afrikane gebruik vir hul toetse eerder ’n verskeidenheid stadions dwarsdeur Suid-Afrika.

## Toetswedstryde 
Suid-Afrika het 37 van sy 84 toetswedstryde gewen, ’n wenrekord van 44,05%. Skotland se statistieke in toetswedstryde teen al die lande, in alfabetiese volgorde, is soos volg (korrek teen September 2025):

## Rekords 
### Wêreldbekerrekord 
Suid-Afrika het tot dusver aan vyf vrouerugbywêreldbekertoernooie deelgeneem. Hul beste prestasie was die Kwarteindrondte tydens die 2025-toernooi.

### Afrikakampioenskappe 
Suid-Afrika neem sedert 2019 aan die jaarlikse Afrikakampioenskappe deel en het al die toernooie gewen.

* Titeloorwinnings (4): 2019, 2023, 2024, 2025

## Spelers 
### Huidige span 
Die volgende spelers het die Suid-Afrikaanse span gevorm tydens die Vrouerugbywêreldbeker 2025:

|
| valign="top" |

|}

### Bekende spelers 
Tot dusver is nog geen Suid-Afrikaanse speler in Wêreldrugby se Heldesaal opgeneem nie.

## Sien ook 
* Springbokke, Suid-Afrika se nasionale mansrugbyspan
* Suid-Afrikaanse nasionale vrouekrieketspan

## Verwysings 
## Eksterne skakels 
*  Amptelike webwerf
*  Suid-Afrika by Wêreldrugby